อยากทราบอาการมีอาการแสบระคายที่คอ มีอาการเรอ จุกแน่นที่คอ บางทีเสียดไปที่หน้าอก มีลมในท้อง อาการมีมา 2 อาทิตย์แล้วค่ะ อยากทราบว่าเป้นอาการ กรดไหลย้อน หรือมีแนวโน้มเป้นมะเร็งหลอดอาหารค่ะเครียดมากค่ะ
สวัสดีค่ะ อาการแสบระคายที่คอ เรอ จุกแน่นคอนั้น อาจจะเกิดมาจากการมีกรดไหลย้อน มีกระเพาะอาหารอักเสบหรือแผลในกระเพาะอาหาร มีเนื้องอกที่หลอดอาหารหรือกระเพาะอาหาร แต่สาเหตุเรื่องเนื้องอกนั้นพบได้น้อยมากๆเทียบกับกรดไหลย้อนหรือกระเพาะอาหารอักเสบกรดไหลย้อนคือการที่กรดหรือน้ำย่อยในกระเพาะไหลย้อนกลับมาในหลอดอาหาร จนทำให้เกิดการอักเสบของหลอดอาหาร อาการเช่นแสบร้อนกลางอก เรอเปรี้ยว และคลื่นไส้ ในบางรายอาจมีอาการคล้ายกับเป็นหอบหืดทำให้มีอาการไอ หายใจลำบาก กลืนลำบาก เสียบแหบร่วมด้วยได้แนะนำการไปพบแพทย์เพื่อตรวจร่างกายให้ได้การวินิจฉัยที่แน่ชัดก่อน ถ้าเป็นกรดไหลย้อนจริง การรักษาคืองดรับประทานอาหารมื้อใหญ่ๆ งดรับประทานอาหารรสจัด ของมัน ของทอด รับประทานอาหารให้ตรงเวลา ไม่ควรเข้านอนทันทีหลังรับประทานอาหาร และกินยาลดกรดภายใต้การดูแลของแพทย์หากมีอาการดังต่อไปนี้ เช่น ถ่ายดำ ถ่ายเป็นเลือด ปวดแน่นท้องมาก น้ำหนักลด รับประทานอาหารได้น้อยลง กลืนลำบากมากขึ้นเรื่อยๆ อาเจียนเยอะ ควรรีบไปพบแพทย์